Dôležité právne oznámenie

|

52006DP0508

Rozhodnutie Európskeho parlamentu o zmene a doplnení článku 139 rokovacieho poriadku o prechodných opatreniach v oblasti používania úradných jazykov (2006/2244(REG))

Úradný vestník 316 E , 22/12/2006 S. 0115 - 0116

		P6_TA(2006)0508Zmena a doplnenie článku 139 rokovacieho poriadkuRozhodnutie Európskeho parlamentu o zmene a doplnení článku 139 rokovacieho poriadku o prechodných opatreniach v oblasti používania úradných jazykov (2006/2244(REG))Európsky parlament,- so zreteľom na list predsedu z 20. júla 2006,- so zreteľom na články 201 a 202 rokovacieho poriadku,- so zreteľom na správu Výboru pre ústavné veci (A6-0391/2006),A. keďže 1. apríla 2004 prijal Európsky parlament do svojho rokovacieho poriadku ustanovenie, ktoré umožňuje, aby sa pri uplatňovaní článku rokovacieho poriadku Európskeho parlamentu o jazykoch na deväť nových jazykov, ktoré pribudli v máji 2004, vzala do konca roka 2006 výnimočne "do úvahy reálna dostupnosť dostatočného počtu tlmočníkov a prekladateľov",B. keďže pokrok dosiahnutý v rámci týchto jazykov jednako nedovoľuje, aby sa skončilo uplatňovanie tohto prechodného opatrenia na konci tohto roka bez náhrady, ale mala by sa využiť možnosť predĺženia jeho platnosti,C. keďže v rámci jazykov, ktoré pribudnú 1. januára 2007, rumunčiny a bulharčiny, nastanú na určité obdobie rovnaké problémy a keďže írčina, ktorá v tomto období pribudne tiež ako úradný jazyk, predstavuje osobitné praktické problémy,D. keďže by sa malo v súčasnosti platné prechodné opatrenie zmeniť a doplniť a jeho platnosť by sa mala predĺžiť do konca prebiehajúceho volebného obdobia, aby sa zohľadnili uvedené skutočnosti,E. keďže je aj naďalej cieľom dosiahnuť úplnú mnohojazyčnosť, ako je definovaná v článku 138 rokovacieho poriadku,1. rozhodol sa zmeniť a doplniť svoj rokovací poriadok, ako je uvedené nižšie;2. rozhodol o tom, že táto zmena a doplnenie nadobúda účinnosť 1. januára 2007;3. poveruje svojho predsedu, aby postúpil toto rozhodnutie Rade a Komisii.ZNENIE PLATNÉHO TEXTU | POZMEŇUJÚCE A DOPLŇUJÚCE NÁVRHY |Pozmeňujúci a doplňujúci návrh 1Článok 1391. Výnimočne sa pri použití článku 138, pokiaľ ide o úradné jazyky členských štátov, ktoré pristúpili k Európskej únii 1. mája 2004, vezme do úvahy reálna dostupnosť dostatočného počtu tlmočníkov a prekladateľov, a to počínajúc týmto dátumom až do 31. decembra 2006. | 1. Počas prechodného obdobia, ktoré trvá do konca šiesteho volebného obdobia, sú dovolené odchýlky od ustanovení článku 138 len v rozsahu a iba ak aj napriek primeraným opatreniam nie je k dispozícii dostatočný počet tlmočníkov a prekladateľov niektorého z úradných jazykov. |2. Generálny tajomník štvrťročne prekladá podrobnú správu o pokroku smerom k plnému uplatňovaniu článku 138. Kópiu správy zašle každému poslancovi. | 2. Predsedníctvo určí na návrh generálneho tajomníka, či sú splnené podmienky pre uplatnenie odseku 1 pre dotknuté úradné jazyky, a svoje rozhodnutie preskúmava každého pol roka na základe správy o pokroku, ktorú predkladá generálny tajomník. Predsedníctvo schváli potrebné vykonávacie opatrenia. || 2a. Uplatňujú sa časovo obmedzené osobitné opatrenia prijaté Radou na základe zmlúv týkajúce sa prijímania právnych aktov s výnimkou nariadení, ktoré Európsky parlament a Rada prijímajú spoločne. |3. Na základe odôvodneného odporúčania predsedníctva môže Parlament kedykoľvek rozhodnúť o zrušení tohto článku alebo na konci obdobia uvedeného v prvom odseku rozhodnúť o predĺžení jeho platnosti. | 3. Na základe odôvodneného odporúčania predsedníctva môže Parlament kedykoľvek rozhodnúť o zrušení tohto článku alebo na konci obdobia uvedeného v prvom odseku rozhodnúť o predĺžení jeho platnosti. |--------------------------------------------------


title: 2014/567/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskej policajnej akadémie za rozpočtový rok 2012

text:
               5.9.2014

               SK

               Úradný vestník Európskej únie

               L 266/174

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskej policajnej akadémie za rozpočtový rok 2012
   (2014/567/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej policajnej akadémie za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2012 spolu s odpoveďami akadémie (1),

               —

               so zreteľom na odporúčanie Rady z 18. februára 2014 (05849/2014 – C7–0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2005/681/SVV z 20. septembra 2005, o zriadení Európskej policajnej akadémie (CEPOL) (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na rozhodnutie Komisie C(2011)4680 z 30. júna 2011, ktorým sa na žiadosť Európskej policajnej akadémie udeľuje súhlas s výnimkou z nariadenia (ES, Euratom) č. 2343/2002,

               —

               so zreteľom na správu Európskej policajnej akadémie z 12. júla 2010 o uhrádzaní súkromných výdavkov (10/0257/KA),

               —

               so zreteľom na externý audit uhrádzania súkromných výdavkov zadaný Európskou policajnou akadémiou (zmluva s ref. č. CEPOL/2010/001),

               —

               so zreteľom na záverečnú správu o päťročnom externom hodnotení Európskej policajnej akadémie (zmluva s ref. č. CEPOL/CT/2010/002),

               —

               so zreteľom na výročnú správu o činnosti Generálneho riaditeľstva pre spravodlivosť, slobodu a bezpečnosť za rok 2009,

               —

               so zreteľom na 4. správu Európskej policajnej akadémie o pokroku v plnení viacročného akčného plánu na roky 2010 – 2014,

               —

               so zreteľom na správu Dvora audítorov o vykonávaní viacročného akčného plánu Európskej policajnej akadémie na roky 2010 – 2014,

               —

               so zreteľom na oznámenie Útvaru pre vnútorný audit (IAS) zo 4. júla 2011 (ref. Ares (2011) 722479) o 3. správe o pokroku v plnení viacročného akčného plánu Európskej policajnej akadémie na roky 2010 – 2014,

               —

               so zreteľom na správu Európskej policajnej akadémie o uplatňovaní uznesenia Európskeho parlamentu s názvom Udelenie absolutória za rozpočtový rok 2009: Európska policajná akadémia a prílohy k tejto správe,

               —

               so zreteľom na správu Európskej policajnej akadémie o uplatňovaní jej príručky o verejnom obstarávaní v období od 1. júla 2010 do 1. júla 2011 a prílohu k tejto správe,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0240/2014),

               1.

               udeľuje riaditeľovi Európskej policajnej akadémie absolutórium za plnenie rozpočtu akadémie za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho pre predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 29.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2017/955 z 29. mája 2017, ktorým sa mení rozhodnutie 2008/376/ES o prijatí výskumného programu Výskumného fondu pre uhlie a oceľ a o viacročných technických pokynoch pre tento program

text:
                  7.6.2017

                  SK

                  Úradný vestník Európskej únie

                  L 144/17

            ROZHODNUTIE RADY (EÚ) 2017/955
      z 29. mája 2017,
      ktorým sa mení rozhodnutie 2008/376/ES o prijatí výskumného programu Výskumného fondu pre uhlie a oceľ a o viacročných technických pokynoch pre tento program
      RADA EURÓPSKEJ ÚNIE,
      so zreteľom na Zmluvu o fungovaní Európskej únie,
      so zreteľom na Protokol č. 37 o finančných následkoch uplynutia platnosti Zmluvy o založení ESUO a o výskumnom fonde pre uhlie a oceľ, pripojený k Zmluve o Európskej únii a k Zmluve o fungovaní Európskej únie, a najmä na jeho článok 2 druhý odsek,
      so zreteľom na návrh Európskej komisie,
      so zreteľom na stanovisko Európskeho parlamentu (1),
      keďže:

                  (1)

                  Program Horizont 2020 – rámcový program pre výskum a inováciu (2014 – 2020) stanovený nariadením Európskeho parlamentu a Rady (EÚ) č. 1291/2013 (2) (ďalej len „rámcový program Horizont 2020“) obsahuje stimul zameraný na preskúmanie rozhodnutia Rady 2008/376/ES (3) s cieľom zabezpečiť, aby sa výskumným programom Výskumného fondu pre uhlie a oceľ (ďalej len „program VFUO“) dopĺňal rámcový program Horizont 2020 v odvetviach súvisiacich s uhoľným a oceliarskym priemyslom.

                  (2)

                  S cieľom zabezpečiť konzistentný rámec účasti na programe VFUO a zároveň rámcovom programe Horizont 2020 je potrebné zosúladiť niektoré pravidlá účasti podľa programu VFUO s pravidlami uplatňovanými podľa rámcového programu Horizont 2020.

                  (3)

                  Je potrebné revidovať pravidlá týkajúce sa právomocí a zloženia poradných skupín a technických skupín, najmä pokiaľ ide o charakteristiky odborníkov vymenovaných Komisiou s cieľom zabezpečiť vyššiu transparentnosť, ako aj súlad a súdržnosť s rámcom pre expertné skupiny Komisie, a, pokiaľ možno, prispieť k vyrovnanému zastúpeniu príslušných odborných a záujmových oblastí, a aj k optimálnemu vyváženému zastúpeniu mužov a žien.

                  (4)

                  Je vhodné zvážiť jednoduchšie pravidlá financovania s cieľom uľahčiť účasť malých a stredných podnikov (MSP) na programe VFUO a povoliť používanie „jednotkových nákladov“ na výpočet oprávnených nákladov na personál, pokiaľ ide o vlastníkov MSP a ostatné fyzické osoby, ktoré nepoberajú mzdu.

                  (5)

                  Opatrenia potrebné na vykonávanie rozhodnutia 2008/376/ES by sa mali prijať v súlade s nariadením Európskeho parlamentu a Rady (EÚ) č. 182/2011 (4).

                  (6)

                  Rozhodnutie 2008/376/ES by sa preto malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Rozhodnutie 2008/376/ES sa mení takto:

                  1.

                  Článok 21 sa nahrádza takto:
                  „Článok 21
                  Úlohy poradných skupín
                  S jednotlivými aspektmi VTR, ktoré sa týkajú uhlia a ocele, pomáha Komisii príslušná poradná skupina v otázkach:

                              a)

                              celkového rozvoja výskumného programu, informačného balíka uvedeného v článku 25 ods. 3 a budúcich pokynov;

                              b)

                              zlučiteľnosti s inými programami VTR na úrovni Únie a na vnútroštátnej úrovni a prípadnej duplikácie práce v rámci nich;

                              c)

                              stanovovania usmerňujúcich zásad monitorovania projektov VTR;

                              d)

                              relevantnosti práce, ktorá sa vykonáva v rámci špecifických projektov;

                              e)

                              výskumných cieľov výskumného programu uvedených v oddieloch 3 a 4 kapitoly II;

                              f)

                              ročných prioritných cieľov uvedených v informačnom balíku a podľa vhodnosti aj v otázkach prioritných cieľov pre cielené výzvy na predkladanie návrhov uvedené v článku 25 ods. 2;

                              g)

                              prípravy príručky hodnotenia a výberu činností VTR podľa článkov 27 a 28;

                              h)

                              pravidiel, postupov a efektívnosti v súvislosti s hodnotením návrhov činností VTR;

                              i)

                              počtu, právomocí a organizácie technických skupín uvedených v článku 24;

                              j)

                              prípravy cielených výziev na predkladanie návrhov podľa článku 25 ods. 2;

                              k)

                              iných opatrení, ak ju o to požiada Komisia.“

                  2.

                  Článok 22 sa nahrádza takto:
                  „Článok 22
                  Zloženie poradných skupín
                  1.   Zloženie každej poradnej skupiny musí byť v súlade s tabuľkami uvedenými v prílohe. Členovia poradných skupín sú jednotlivci vymenovaní Komisiou a zastupujú spoločný záujem zainteresovaných strán. Nesmú zastupovať jednotlivé zainteresované subjekty, ale musia vyjadrovať spoločné stanovisko rôznych zainteresovaných organizácií.
                  Vymenovania sa uskutočňujú na obdobie 42 mesiacov. Členovia, ktorí už nie sú schopní efektívne prispievať k rokovaniam skupiny, ktorí sa vzdali funkcie alebo ktorí aj po skončení svojich povinností zverejnia informácie, na ktoré sa vzťahuje služobné tajomstvo, najmä pokiaľ ide o informácie o podnikoch, ich obchodných vzťahoch alebo nákladových zložkách, prestanú byť prizývaní na akékoľvek zasadnutia poradných skupín a možno ich na zostávajúcu časť ich funkčného obdobia nahradiť.
                  2.   Členovia poradných skupín sa vyberajú spomedzi odborníkov s kvalifikáciou v oblastiach uvedených v kapitole II oddieloch 3 a 4, ktorí zareagovali na verejnú výzvu na predkladanie žiadostí. Títo odborníci môžu byť vymenovaní aj na základe návrhov predložených subjektmi uvedenými v tabuľkách v prílohe alebo členskými štátmi.
                  Členovia poradných skupín sú v danej oblasti činní a poznajú priority priemyselných odvetví.
                  3.   V rámci každej poradnej skupiny sa Komisia usiluje zabezpečiť vysokú úroveň odborných znalostí, ako aj vyvážené zastúpenie príslušných odborných a záujmových oblastí a podľa možností aj vyvážené zastúpenie mužov a žien a geografického pôvodu, a to pri zohľadnení konkrétnych úloh poradných skupín, druhu požadovaných odborných znalostí a výsledku výberového konania na odborníkov.“

                  3.

                  Článok 24 sa nahrádza takto:
                  „Článok 24
                  Zriadenie technických skupín pre uhlie a oceľ a ich úlohy
                  1.   Technické skupiny pre uhlie a oceľ (ďalej len ‚technické skupiny‘) poskytujú Komisii podporu pri monitorovaní výskumu a pilotných alebo demonštračných projektov.
                  Členov technických skupín vymenúva Komisia na základe ich osobnej spôsobilosti.
                  Členovia, ktorí už nie sú schopní efektívne prispievať k rokovaniam skupiny, ktorí sa vzdali funkcie alebo ktorí aj po skončení svojich povinností zverejnia informácie, na ktoré sa vzťahuje služobné tajomstvo, najmä pokiaľ ide o informácie o podnikoch, ich obchodných vzťahoch alebo nákladových zložkách, prestanú byť prizývaní na akékoľvek zasadnutia technických skupín.
                  2.   Členovia technických skupín sa vyberajú spomedzi odborníkov s kvalifikáciou v oblasti stratégie výskumu, riadenia alebo výroby v oblastiach uvedených v kapitole II oddieloch 3 a 4, ktorí zareagovali na verejnú výzvu na predkladanie žiadostí.
                  Členovia technických skupín sú v danej oblasti činní a zodpovedajú za stratégiu výskumu, riadenie alebo výrobu v príslušných odvetviach.
                  3.   V rámci každej technickej skupiny sa Komisia usiluje zabezpečiť vysokú úroveň odborných znalostí, ako aj vyvážené zastúpenie príslušných odborných oblastí a podľa možností aj vyvážené zastúpenie mužov a žien a geografického pôvodu, a to pri zohľadnení konkrétnych úloh technických skupín, druhu požadovaných odborných znalostí a výsledku výberového konania na odborníkov. Členstvo v technickej skupine nevylučuje spôsobilosť byť hodnotiacim odborníkom.
                  Komisia zabezpečí, aby sa prijali pravidlá a postupy s cieľom riadne predchádzať konfliktom záujmov členov technických skupín poverených hodnotením konkrétneho projektu a riadiť takéto konflikty. Uvedenými postupmi sa musí zabezpečiť aj rovnaké zaobchádzanie a spravodlivosť počas celého procesu monitorovania projektov.
                  Zasadnutia technických skupín sa pokiaľ možno konajú na miestach vybraných tak, aby sa zaistilo čo najlepšie monitorovanie projektov a hodnotenie výsledkov.“

                  4.

                  Článok 25 sa nahrádza takto:
                  „Článok 25
                  Výzva na predkladanie návrhov
                  1.   Výzva na predkladanie návrhov sa uverejňuje každoročne. Dátum začatia predkladania návrhov sa uverejňuje v informačnom balíku uvedenom v odseku 3. Pokiaľ nie je stanovené inak, posledným dňom lehoty na predkladanie návrhov na účely vyhodnotenia je 15. september každého roku. Ak 15. september pripadne na víkend alebo na piatok či pondelok, posledný deň lehoty sa automaticky posúva na prvý pracovný deň po 15. septembri. Dátum posledného dňa na predkladanie návrhov sa uverejňuje v informačnom balíku uvedenom v odseku 3.
                  2.   Ak sa Komisia v súlade s článkom 41 písm. d) a e) rozhodne upraviť posledný deň lehoty na predkladanie návrhov uvedený v odseku 1 tohto článku alebo vyhlásiť cielené výzvy na predkladanie návrhov, informácie o tom uverejní v Úradnom vestníku Európskej únie.
                  Cielené výzvy na predkladanie návrhov musia obsahovať dátumy a spôsoby predkladania návrhov vrátane informácie o tom, či sa predkladanie uskutoční v jednej alebo dvoch fázach, metódy hodnotenia návrhov, priority, typ oprávnených projektov podľa článkov 14 až 18, ak je to potrebné, a predpokladané finančné prostriedky.
                  3.   Komisia zabezpečí, aby všetci potenciálni účastníci dostali k dispozícii dostatočné pokyny a informácie v čase uverejnenia výzvy na predkladanie návrhov, a to najmä prostredníctvom informačného balíka dostupného na webovom sídle Komisie. Komisia na požiadanie poskytne aj tlačenú verziu uvedeného informačného balíka.
                  V informačnom balíku sa poskytujú informácie o podrobných pravidlách účasti, o metódach riadenia návrhov a projektov, ako aj formuláre žiadostí, pravidlá predkladania návrhov, vzorové grantové dohody, informácie o oprávnených nákladoch, maximálny povolený finančný príspevok, spôsoby platby a ročné prioritné ciele výskumného programu.
                  Žiadosti sa Komisii predkladajú v súlade s pravidlami stanovenými v informačnom balíku.“

                  5.

                  V článku 27 sa druhý odsek nahrádza takto:
                  „Komisia zabezpečí, aby sa príručka hodnotenia a výberu činností VTR sprístupnila všetkým potenciálnym účastníkom.“

                  6.

                  V článku 28 sa odsek 3 nahrádza takto:
                  „3.   Komisia zostaví zoznam prijatých návrhov v poradí podľa ich predností.“

                  7.

                  Vkladá sa tento článok:
                  „Článok 29a
                  Vykonávanie činností
                  1.   Účastníci vykonávajú činnosti v súlade so všetkými podmienkami a povinnosťami stanovenými v tomto rozhodnutí, nariadení Európskeho parlamentu a Rady (EÚ, Euratom) č. 966/2012 (*1) a delegovanom nariadení Komisie (EÚ) č. 1268/2012 (*2), ako aj vo výzve na predkladanie návrhov a v grantovej dohode.
                  2.   Účastníci nesmú prijímať žiadne záväzky, ktoré sú nezlučiteľné s týmto rozhodnutím alebo grantovou dohodou. Ak si účastník neplní svoje povinnosti, pokiaľ ide o technické vykonávanie činnosti, ostatní účastníci splnia tieto povinnosti bez akéhokoľvek dodatočného finančného príspevku Únie, pokiaľ ich Komisia od ktorejkoľvek z uvedených povinností výslovne neoslobodí. Účastníci zabezpečia, aby bola Komisia včas informovaná o každej udalosti, ktorá by mohla závažne ovplyvniť vykonávanie činnosti alebo záujmy Únie.
                  3.   Účastníci vykonajú činnosť a na tento účel prijmú všetky nevyhnutné a primerané opatrenia. Na vykonanie činnosti musia mať k dispozícii vhodné zdroje vždy, keď je to potrebné. Ak je to potrebné na účely vykonania činnosti, môžu o vykonanie práce v rámci danej činnosti požiadať tretie strany vrátane subdodávateľov. Účastníci sú napriek tomu zodpovední za vykonanú prácu voči Komisii a voči ostatným účastníkom.
                  4.   Zadávanie vykonania niektorých častí činnosti subdodávateľom je obmedzené na prípady uvedené v grantovej dohode a na náležite odôvodnené prípady, ktoré nebolo možné jasne predpokladať v čase nadobudnutia platnosti grantovej dohody.
                  5.   Iné tretie strany než subdodávatelia môžu vykonávať prácu v rámci činnosti za podmienok stanovených v grantovej dohode. Takáto tretia strana a práca, ktorú má vykonať, sa stanoví v grantovej dohode.
                  Náklady vynaložené týmito tretími stranami sa môžu považovať za oprávnené, ak tretia strana spĺňa všetky tieto podmienky:

                              a)

                              bola by oprávnená získať finančné prostriedky, keby bola účastníkom;

                              b)

                              je pridruženým subjektom účastníka alebo má s účastníkom právny vzťah, z ktorého vyplýva spolupráca, ktorá sa neobmedzuje len na túto činnosť;

                              c)

                              je uvedená v grantovej dohode; a

                              d)

                              dodržiava pravidlá vzťahujúce sa na účastníka v súlade s grantovou dohodou, pokiaľ ide o oprávnenosť nákladov a kontrolu výdavkov.

                        6.   Účastníci dodržiavajú vnútroštátne právne predpisy, úpravy a etické pravidlá krajín, v ktorých sa činnosť vykonáva. V prípade potreby účastníci pred začatím vykonávania činnosti musia získať súhlas príslušných vnútroštátnych alebo miestnych etických výborov.

                     (*1)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1);"

                     (*2)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).“"

                  8.

                  Článok 33 sa nahrádza takto:
                  „Článok 33
                  Náklady na personál
                  Oprávnené náklady na personál zahŕňajú len hodiny skutočne odpracované osobami, ktoré priamo vykonávajú práce v rámci činnosti.
                  Náklady na personál, pokiaľ ide o vlastníkov malých a stredných podnikov a ostatné fyzické osoby, ktoré nepoberajú mzdu, možno uhrádzať na základe jednotkových nákladov.“

                  9.

                  Článok 39 sa nahrádza takto:
                  „Článok 39
                  Vymenúvanie nezávislých a vysokokvalifikovaných odborníkov
                  Pri vymenúvaní nezávislých a vysokokvalifikovaných odborníkov uvedených v článku 18, článku 28 ods. 2 a v článku 38 sa mutatis mutandis uplatňujú ustanovenia uvedené v článku 40 nariadenia Európskeho parlamentu a Rady (EÚ) č. 1290/2013 (*3).

                     (*3)  Nariadenie Európskeho parlamentu a Rady (EÚ) č. 1290/2013 z 11. decembra 2013, ktorým sa ustanovujú pravidlá účasti na programe Horizont 2020 – rámcový program pre výskum a inováciu (2014 – 2020) a pravidlá jeho šírenia, a ktorým sa zrušuje nariadenie (ES) č. 1906/2006 (Ú. v. EÚ L 347, 20.12.2013, s. 81).“"

                  10.

                  V článku 41 sa písmeno d) nahrádza takto:

                              „d)

                              zmeny posledného dňa lehoty podľa článku 25;“

                  11.

                  V článku 42 sa odsek 2 nahrádza takto:
                  „2.   Ak sa odkazuje na tento odsek, uplatňuje sa článok 5 nariadenia Európskeho parlamentu a Rady (EÚ) č. 182/2011 (*4).

                     (*4)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).“"

            Článok 2
      Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

         V Bruseli 29. mája 2017

               Za Radu

               predseda

            C. CARDONA

         (1)  Stanovisko zo 14. decembra 2016 (zatiaľ neuverejnené v úradnom vestníku).

         (2)  Nariadenie Európskeho parlamentu a Rady (EÚ) č. 1291/2013 z 11. decembra 2013, ktorým sa zriaďuje program Horizont 2020 – rámcový program pre výskum a inováciu (2014 – 2020) a zrušuje rozhodnutie č. 1982/2006/ES (Ú. v. EÚ L 347, 20.12.2013, s. 104).

         (3)  Rozhodnutie Rady 2008/376/ES z 29. apríla 2008 o prijatí výskumného programu Výskumného fondu pre uhlie a oceľ a o viacročných technických pokynoch pre tento program (Ú. v. EÚ L 130, 20.5.2008, s. 7).

         (4)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).


title: 2005/606/ES: Rozhodnutie Komisie z 5. augusta 2005, ktorým sa vyhlasuje začatie činnosti Regionálnej poradnej rady pre druhy žijúce na morskom dne v rámci spoločnej politiky v oblasti rybolovu

text:
               9.8.2005

               SK

               Úradný vestník Európskej únie

               L 206/21

      ROZHODNUTIE KOMISIE

   z 5. augusta 2005,
   ktorým sa vyhlasuje začatie činnosti Regionálnej poradnej rady pre druhy žijúce na morskom dne v rámci spoločnej politiky v oblasti rybolovu
   (2005/606/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2004/585/ES z 19. júla 2004, ktorým sa zriaďujú regionálne poradné rady v rámci spoločnej politiky v oblasti rybolovu (1), najmä na jeho článok 3 ods. 3,
   so zreteľom na odporúčanie, ktoré 19. mája 2005 doručilo Holandsko v mene Dánska, Nemecka, Španielska, Francúzska, Írska, Holandska, Poľska, Portugalska, Švédska a Spojeného kráľovstva,
   keďže:

               (1)

               Nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (2) a rozhodnutie č. 2004/585/ES stanovujú rámec pre zriadenie a činnosť regionálnych poradných rád.

               (2)

               V článku 2 rozhodnutia 2004/585/ES sa zriaďuje Regionálna poradná rada pre druhy žijúce na morskom dne (tresky modrasté, makrely, stavridy, slede) v každej zo zemepisných oblastí Medzinárodnej rady pre výskum morí (ICES) (3) s výnimkou Baltského mora.

               (3)

               V súlade s článkom 3 ods. 1 rozhodnutia č. 2004/585/ES predložili zástupcovia sektoru rybného hospodárstva a ostatných záujmových skupín Dánsku, Nemecku, Španielsku, Francúzsku, Írsku, Holandsku, Poľsku, Portugalsku, Švédsku a Spojenému kráľovstvu žiadosť týkajúcu sa činnosti tejto regionálnej poradnej rady.

               (4)

               Na základe článku 3 ods. 2 rozhodnutia č. 2004/585/ES príslušné členské štáty preskúmali, či žiadosť týkajúca sa Regionálnej poradnej rady pre druhy žijúce na morskom dne je v súlade s ustanoveniami uvedeného rozhodnutia. Príslušné členské štáty spoločnou dohodou odovzdali 19. mája 2005 Komisii odporúčanie týkajúce sa tejto regionálnej poradnej rady.

               (5)

               Komisia na základe rozhodnutia č. 2004/585/ES a cieľov a zásad spoločnej politiky v oblasti rybolovu posúdila žiadosť zúčastnených strán, ako aj odporúčanie členských štátov a dospela k záveru, že Regionálna poradná rada pre druhy žijúce na morskom dne môže začať svoju činnosť,

         ROZHODLA TAKTO:
   Jediný článok
   Regionálna poradná rada pre druhy žijúce na morskom dne, zriadená rozhodnutím 2004/585/ES, článok 2 ods. 1 písm. f), začne svoju činnosť od 16. augusta 2005.

      V Bruseli 5. augusta 2005

            Za Komisiu

         Joe BORG

            člen Komisie

      (1)  Ú. v. EÚ L 256, 3.8.2004, s. 17.

      (2)  Ú. v. ES L 358, 31.12.2002, s. 59.

      (3)  Ako sú definované v nariadení Rady (EHS) č. 3880/91 (Ú. v. ES L 365, 31.12.1991, s. 1).


title: Rozhodnutie Rady (EÚ) 2015/899 z 8. júna 2015 o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (Copernicus)

text:
                  12.6.2015

                  SK

                  Úradný vestník Európskej únie

                  L 147/16

            ROZHODNUTIE RADY (EÚ) 2015/899
      z 8. júna 2015
      o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (Copernicus)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 189 ods. 2 v spojení s jej článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

                  (3)

                  Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

                  (4)

                  Spolupráca zmluvných strán Dohody o EHP bola rozhodnutím Spoločného výboru EHP č. 249/2014 z 13. novembra 2014 rozšírená tak, aby zahŕňala nariadenie Európskeho parlamentu a Rady (EÚ) č. 377/2014 (3).

                  (5)

                  Táto spolupráca by sa mala za podmienok stanovených v protokole 31 k Dohode o EHP rozšíriť na Nórsko, ktorého účasť by sa preto mala začať 1. januára 2014.

                  (6)

                  Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2014.

                  (7)

                  Pozícia Únie v Spoločnom výbore EHP by mala preto vychádzať z pripojeného návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Luxemburgu 8. júna 2015

               Za Radu

               predsedníčka

            D. REIZNIECE-OZOLA

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         (3)  Nariadenie Európskeho parlamentu a Rady (EÚ) č. 377/2014 z 3. apríla 2014, ktorým sa zriaďuje program Copernicus a ktorým sa zrušuje nariadenie (EÚ) č. 911/2010 (Ú. v. EÚ L 122, 24.4.2014, s. 44).

         NÁVRH
         ROZHODNUTIE SPOLOČNÉHO VÝBORU EHP č. …/2015
         z…,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:

                     (1)

                     Spolupráca zmluvných strán Dohody o EHP bola rozhodnutím Spoločného výboru EHP č. 249/2014 z 13. novembra 2014 (1) rozšírená tak, aby zahŕňala nariadenie Európskeho parlamentu a Rady (EÚ) č. 377/2014 z 3. apríla 2014, ktorým sa zriaďuje program Copernicus a ktorým sa zrušuje nariadenie (EÚ) č. 911/2010 (2).

                     (2)

                     Táto spolupráca by sa mala za podmienok stanovených v protokole 31 k Dohode o EHP rozšíriť na Nórsko, ktorého účasť by sa preto mala začať 1. januára 2014.

                     (3)

                     Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2014.

               PRIJAL TOTO ROZHODNUTIE:
         Článok 1
         V článku 1 ods. 8d písm. e) protokolu 31 k Dohode o EHP sa vypúšťajú slová „Nórsko a“.
         Článok 2
         Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*).
         Uplatňuje sa od 1. januára 2014.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci

                  Spoločného výboru EHP

            (1)  Ú. v. EÚ L [zatiaľ neuverejnené].

            (2)  Ú. v. EÚ L 122, 24.4.2014, s. 44.

            (*)  [Ústavné požiadavky neboli oznámené.] [Ústavné požiadavky boli oznámené.]


title: 2010/376/: Rozhodnutie Komisie z  2. júla 2010 o bezpečnostných požiadavkách, ktoré majú spĺňať európske normy, pokiaľ ide o určité výrobky v prostredí, v ktorom spia deti, podľa smernice Európskeho parlamentu a Rady 2001/95/ES

text:
               6.7.2010

               SK

               Úradný vestník Európskej únie

               L 170/39

         ROZHODNUTIE KOMISIE
   z 2. júla 2010
   o bezpečnostných požiadavkách, ktoré majú spĺňať európske normy, pokiaľ ide o určité výrobky v prostredí, v ktorom spia deti, podľa smernice Európskeho parlamentu a Rady 2001/95/ES
   (2010/376/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 1 písm. a),
   Keďže:

               (1)

               Podľa smernice 2001/95/ES majú európske normalizačné orgány zavádzať európske normy. Tieto normy by mali zabezpečiť, aby výrobky spĺňali všeobecnú požiadavku bezpečnosti stanovenú v smernici.

               (2)

               Podľa smernice 2001/95/ES sa výrobok považuje za bezpečný, pokiaľ ide o riziká a kategórie rizík, na ktoré sa vzťahujú príslušné vnútroštátne normy, ak je v súlade s nezáväznými vnútroštátnymi normami transponujúcimi európske normy.

               (3)

               V roku 2006 Európska komisia uskutočnila štúdiu (2) zameranú na posúdenie bezpečnosti niekoľkých predmetov určených na starostlivosť o deti, ktoré sa bežne používajú na starostlivosť o dojčatá a malé deti vo veku do 5 rokov. Štúdia sa uskutočnila v spolupráci s vnútroštátnymi orgánmi, vnútroštátnymi normalizačnými orgánmi, spotrebiteľskými zväzmi, organizáciami zaoberajúcimi sa bezpečnosťou výrobkov, hospodárskymi subjektmi a skúšobnými laboratóriami.

               (4)

               Súčasťou tejto štúdie je štatistika o úrazoch a poraneniach súvisiacich s týmito výrobkami v Únii a na celom svete, ako aj úplné posúdenie rizika založené na vymedzení hlavných nebezpečenstiev a posúdenie scenárov expozície.

               (5)

               Päť druhov výrobkov, ktoré sa v tejto štúdii posudzovali a ktoré možno obvykle nájsť v prostredí, v ktorom novorodenci a malé deti spia, bude predmetom pokračovania tejto štúdie. Ide o matrace do detských postieľok, zábrany do detských postieľok, visiace detské postieľky, detské prikrývky a spacie vaky pre deti.

               (6)

               Novorodenci spávajú denne v priemere aspoň 16 hodín a deti vo veku 3 – 5 rokov ešte stále spávajú 11 – 13 hodín denne. Dojčatá a malé deti strávia počas prvých piatich rokov života najmenej pol dňa vrátane času bdelosti v prostredí, v ktorom spia. Výrobky v prostredí, v ktorom spia, musia byť bezpečné, pretože v tomto prostredí sa dojčatá a malé deti zvyčajne nechávajú dlhšiu časť dňa a noci bez dozoru.

               (7)

               Podľa európskej databázy o zraneniach (European Injury Database, IDB) došlo v Európskej únii v období od roku 2005 do roku 2007 u detí vo veku do 4 rokov k 17 000 úrazom, ktoré sa stali v detských postieľkach (3). Podľa americkej komisie pre bezpečnosť spotrebných výrobkov (US Consumer Product Safety Commission – CPSC) je každý rok počet dojčiat, ktoré zomierajú v dôsledku výrobkov určených na použitie v detských postieľkach, vyšší ako v súvislosti s akýmkoľvek iným výrobkom určeným na starostlivosť o deti (4).

               (8)

               Prostredníctvom európskeho systému včasného varovania (European rapid alert system, RAPEX) bolo nahlásené, že niektoré modely zábran do detských postieľok a spacích vakov pre deti predstavujú riziko zadusenia a zadusenia upchaním dýchacích ciest a následne boli stiahnuté z trhu. V roku 1992 francúzska komisia pre bezpečnosť spotrebiteľov odporučila opatrenie zamerané na informovanie spotrebiteľov a zlepšenie bezpečnosti detských prikrývok z dôvodu rizika horľavosti, prehriatia a zadusenia (5). V rokoch 2002, 2007 a 2008 americká CPSC nariadila stiahnutie niektorých modelov matracov do detských postieľok v dôsledku rizika zachytenia a z dôvodu neopodstatnených tvrdení (6).

               (9)

               Zábrany do detských postieľok, matrace a detské prikrývky môžu v prípade, že nie sú bezpečné alebo že k nim nie sú priložené dostatočné bezpečnostné upozornenia, zvýšiť výskyt syndrómu náhlej smrti dojčaťa (Sudden Infant Death Syndrome, SIDS) v dôsledku rizika prehriatia a asfyxie (7).

               (10)

               Na základe výskumu sa zároveň zistilo, že spacie vaky pre deti môžu mať ochranný účinok voči SIDS (8), keďže znižujú incidenciu otočenia sa do polohy, v ktorej je dieťa náchylné na SIDS a zabraňujú bielizni, aby sa počas spánku dostala na tvár a hlavu. Ak sa z týchto dôvodov bude podporovať ich používanie, je potrebné zabezpečiť ich bezpečnosť proti iným rizikám, ako je zadusenie upchaním dýchacích ciest malými časťami a zachytenie.

               (11)

               Pre uvedených päť typov výrobkov neexistujú žiadne európske normy. Preto je potrebné stanoviť špecifické požiadavky v zmysle článku 4 ods. 1 písm. a) smernice 2001/95/ES s cieľom požiadať normalizačné orgány, aby vyvinuli normy na zníženie rizík súvisiacich s používaním týchto výrobkov.

               (12)

               Tieto normy by sa mali vyvinúť v súlade s postupom stanoveným v smernici Európskeho parlamentu s Rady 98/34/ES z 22. júna 1998, ktorou sa stanovuje postup pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (9). Odkaz na prijatú normu by sa mal uverejniť v Úradnom vestníku Európskej únie, v súlade s článkom 4 ods. 2 smernice 2001/95/ES.

               (13)

               Keď budú príslušné normy k dispozícii, a za predpokladu, že Komisia sa rozhodne uverejniť svoj odkaz v úradnom vestníku, mohlo by sa predpokladať, že podľa postupu stanoveného v článku 4 ods. 2 smernice 2001/95/ES budú matrace do detských postieľok, zábrany do detských postieľok, visiace detské postieľky, detské prikrývky a spacie vaky pre deti vyrobené v súlade s takýmito normami spĺňať všeobecné požiadavky bezpečnosti stanovené v smernici 2001/95/ES, pokiaľ ide o požiadavky bezpečnosti, na ktoré sa tieto normy vzťahujú.

               (14)

               Toto rozhodnutie je v súlade so stanoviskom výboru zriadeného podľa článku 15 smernice 2001/95/ES,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               —

               „Matrac do detskej postieľky“ je výrobok, ktorý novorodencom a deťom spiacim v detskej postieľke poskytuje oporu. Zvyčajne má rozmery 60 cm × 120 cm alebo 70 cm × 140 cm a hrúbku od 6 cm do 15 cm. Matrace môžu byť aj skladacie.

               —

               „Zábrany do detských postieľok“ sú čalúnené príslušenstvo do detskej postieľky pripevnené k vnútornej strane postieľky, ktoré sa vo všeobecnosti používa pre väčšie pohodlie dieťaťa. Môže pokryť aspoň jednu stranu postieľky.

               —

               „Visiaca detská postieľka“ je postieľka bez ohrádky pre malé deti alebo detská postieľka s ohrádkou pre nemluvňatá, často s mäkkým alebo iným hladkým povrchom, ktorá visí na šnúrkach, remeňoch alebo popruhoch vychádzajúcich z jedného alebo viacerých kotevných bodov. Používa sa na uloženie dieťaťa, ktoré nevie bez pomoci kľačať ani sedieť.

               —

               „Detská prikrývka“ je textilný vak s obsahom mäkkej náplne určený na použitie v detskej postieľke na zvýšenie pohodlia pri spaní a zabránenie podchladeniu.

               —

               „Spací vak pre deti“ je teplo podšitý alebo vyplnený vak v dĺžke tela, do ktorého sa uloží dojča. Je určený na zabránenie podchladeniu alebo zaduseniu počas spánku alebo ležania v postieľke.

         Článok 2
   Požiadavky
   Osobitné požiadavky bezpečnosti týkajúce sa výrobkov uvedených v článku 1, ktoré majú spĺňať európske normy podľa článku 4 smernice 2001/95/ES, sú stanovené v prílohe k tomuto rozhodnutiu.
   Článok 3
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 2. júla 2010

            Za Komisiu

            predseda

         José Manuel BARROSO

      (1)  Ú. v. ES L 11, 15.1.2002, s. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  IDB All Injury Data, 2005 – 2007.

      (4)  „Nursery product-related injuries and deaths among children under the age of five“ (Poranenia súvisiace s výrobkami určenými pre deti a úmrtia detí vo veku do päť rokov), v CPSC, február 2009.

      (5)  http://www.securiteconso.org/article195.html

      (6)  http://www.cpsc.gov/cgi-bin/prod.aspx

      (7)  „Environment of infants during sleep and risk of sudden infant death“, British Medical Journal, 1996,
   „Changing concepts of SIDS: implications for infant sleeping environment and sleep position“, American Academy of Paediatrics, marec 2000;
   „Sleep Environment and the risk of sudden Infant death in an urban population“, American Academy of Paediatrics, máj 2003;
   http://www.hc-sc.gc.ca/cps-spc/legislation/pol/bumper-bordure-eng.php

      (8)  „Risk and preventive factors for cot death in The Netherlands, a low-incidence country“, European Journal of Paediatrics, júl 1998.

      (9)  Ú. v. ES L 204, 21.7.1998, s. 37.

      PRÍLOHA

         OSOBITNÉ POŽIADAVKY BEZPEČNOSTI PRE MATRACE DO DETSKÝCH POSTIEĽOK

      RIZIKÁ: Hlavné riziká súvisiace s týmto výrobkom sú zachytenie a horľavosť.

         Požiadavky bezpečnosti

      1.   Všeobecné požiadavky bezpečnosti

      Predmety nesmú ohroziť bezpečnosť ani zdravie detí a osôb starajúcich sa o deti, ak sa používajú na daný účel alebo predpokladaným spôsobom berúc do úvahy správanie detí. Musí sa zohľadniť zručnosť používateľov a osôb starajúcich sa o nich najmä v prípade výrobkov, ktoré sú z dôvodu svojich funkcií, rozmerov a vlastností určené pre deti vo veku do päť rokov. V označeniach na výrobkoch alebo ich balení a sprievodných návodoch na používanie sa pozornosť osôb starajúcich sa o deti musí upriamiť na nebezpečenstvo a riziká, ktoré predstavuje používanie týchto výrobkov, ako aj na spôsob, ako im zabrániť.
      2.   Osobitné požiadavky bezpečnosti

         Chemické požiadavky

      Matrace do detských postieľok musia byť v súlade s právnymi predpismi EÚ.

         Požiarne a tepelné vlastnosti

      Matrace do detských postieľok nesmú predstavovať nebezpečný horľavý prvok v prostredí dieťaťa. Musia byť preto zložené z materiálov, ktoré spĺňajú aspoň jednu z týchto podmienok:

                  —

                  pri priamom vystavení plameňu alebo iskre sa nesmú vznietiť,

                  —

                  ak sa vznietia, musia horieť pomaly a plameň sa musí šíriť malou rýchlosťou.

            Okrem toho horľavé materiály nesmú vypúšťať počas spaľovania toxické výpary.
      Použitie chemických látok na spomalenie horenia by sa malo obmedziť na minimum. V prípade použitia chemických látok na spomalenie horenia by ich toxicita počas používania a likvidácia na konci ich životnosti nemali ohroziť zdravie používateľov, osoby starajúce sa o nich ani životné prostredie.

         Fyzikálne a mechanické vlastnosti

         Nebezpečenstvo zachytenia do medzier a otvorov

      Aby sa zabránilo zachyteniu trupu, hlavy a krku na dne postele, musia matrace do detských postieľok úplne pokryť jej dno a vydržať zaťaženie spôsobené tým, že dieťa v postieľke stojí alebo kráča.
      Dieťa by nemalo byť schopné zdvihnúť časti skladacieho matraca, ktoré by mu umožnili prístup k dnu postieľky a tým sa zvýšilo riziko zachytenia.
      Výrobky musia byť navrhnuté a vyrobené, pokiaľ je to možné, tak, aby sa zabránilo zachyteniu končatín, chodidiel a rúk v priestoroch medzi matracom a bočnými stranami postieľky.
      Aby sa zabránilo asfyxii dieťaťa, ktoré si zachytí trup alebo hlavu medzi matrac a bočnú stranu postieľky, musí byť priestor medzi matracom a bočnými stranami postieľky obmedzený, pričom sa zohľadní najväčšie zaťaženie matraca na dne postieľky.

         Nebezpečenstvo zapletenia sa

      Dĺžka šnúr, popruhov a častí použitých na priviazanie, ako aj veľkosť slučiek musia byť obmedzené, aby sa zabránilo riziku zapletenia sa.

         Nebezpečenstvo vonkajšieho uškrtenia

      Matrace do detských postieľok nesmú obsahovať etikety z umelej hmoty, ktoré by dieťa mohlo vybrať, ani iné nepriepustné vrstvy, ktoré mu môžu zakryť ústa aj nos.
      Obal, v ktorom sú výrobky zabalené, nesmie predstavovať riziko zadusenia v dôsledku upchania dýchacích ciest.
      Aby sa zabránilo riziku zadusenia, výrobok nesmie obsahovať mäkkú matracovú výplň, ktorá by sa mohla tvarom prispôsobiť tvári dieťaťa alebo vytvoriť záhyby, ktoré by mu mohli upchať dýchacie cesty.

         Nebezpečenstvo zadusenia upchaním dýchacích ciest a vnútorného zadusenia

      Matrace do detských postieľok nesmú mať samostatné alebo malé časti, ktoré z nej dieťa môže vybrať a ktoré sa celou veľkosťou zmestia do úst dieťaťa a možno ich prehltnúť.
      Matrace do detských postieľok nesmú obsahovať malé časti, ktoré z nich dieťa môže vybrať a ktoré sa mu môžu zachytiť v hltane alebo v zadnej časti ústnej dutiny. Materiál, ktorý tvorí výplň matraca, nesmie byť dostupný ani obhrýzaním a musí vydržať záťaž vyplývajúcu z predpokladaného používania dieťaťom, pričom sa zohľadní možnosť prechodu tkaniva cez švíky a sila švíkov.

         Nebezpečné hrany

      Matrace do detských postieľok nesmú mať ostré hrany ani špice. Pružinové drôty nesmú mať nebezpečné špice a vyčnievať nad povrch matraca.

         Konštrukčná celistvosť

      Materiál matraca musí mať také fyzikálne vlastnosti, že matrac nespôsobí nebezpečenstvo zachytenia. Nesmie dôjsť k trvalej deformácii výplne, čo by mohlo viesť k uvoľneniu obalovej časti.

         Osobitné upozornenia týkajúce sa výrobku

      Upozornenia a návod na používanie pre osoby starajúce sa o deti musia obsahovať informáciu o hrúbke matraca, aby sa zabránilo jeho vypadnutiu z postieľky, a o jeho primeranej veľkosti (dĺžka a šírka), aby sa vošiel do postieľky a aby sa zabránilo zachyteniu.
      Aby sa zabránilo zaduseniu, v pokynoch musí sa pozornosť osôb starajúcich sa o deti upriamiť na nebezpečenstvo, ktoré môže predstavovať uloženie dvoch alebo viacerých matracov na seba v záujme zlepšenia pohodlia dieťaťa.
      Zahrnuté by mali byť aj upozornenia na možné situácie, ktoré by mohli spôsobiť požiar (napr. fajčenie v blízkosti postieľky).

         Hygiena

      Matrace do detských postieľok by mali byť vyrobené tak, aby spĺňali požiadavky hygieny a čistoty, čím sa zabráni riziku infekcie alebo kontaminácie.

         OSOBITNÉ POŽIADAVKY BEZPEČNOSTI PRE ZÁBRANY DO DETSKÝCH POSTIEĽOK

      RIZIKÁ: Hlavné riziká súvisiace s týmto výrobkom sú uškrtenie, vnútorné zadusenie, vonkajšie uškrtenie a zadusenie upchaním dýchacích ciest.

         Požiadavky bezpečnosti

      1.   Všeobecné požiadavky bezpečnosti

      Výrobky nesmú ohroziť bezpečnosť ani zdravie detí a osôb starajúcich sa o deti, ak sa používajú na daný účel alebo predpokladaným spôsobom berúc do úvahy správanie detí.
      Musí sa zohľadniť zručnosť používateľov a osôb starajúcich sa o nich, najmä v prípade výrobkov, ktoré sú z dôvodu svojich funkcií, rozmerov a vlastností určené pre deti vo veku od 6 do 18 mesiacov.
      Na označení výrobkov alebo na ich obale a návodoch na používanie, ktoré sú k nim pripojené, sa pozornosť osôb starajúcich sa o deti musí upriamiť na základné nebezpečenstvo a riziká poškodenia súvisiace s používaním týchto výrobkov a na spôsob, ako im zabrániť.
      2.   Osobitné požiadavky bezpečnosti

         Chemické požiadavky

      Zábrany do detských postieľok musia byť v súlade s právnymi predpismi EÚ.

         Požiarne a tepelné vlastnosti

      Zábrany do detských postieľok nesmú predstavovať riziko horľavosti v prostredí dieťaťa. Musia byť zložené z materiálov, ktoré spĺňajú aspoň jednu z týchto podmienok:

                  —

                  pri vystavení plameňu alebo iskre sa nesmú vznietiť,

                  —

                  ak sa vznietia, musia horieť pomaly a plameň sa musí šíriť pomaly.

            Okrem toho horľavé materiály nesmú počas spaľovania vypúšťať toxické výpary.
      Použitie chemických látok na spomalenie horenia by sa malo obmedziť na minimum. V prípade použitia chemických látok na spomalenie horenia by ich toxicita počas používania a likvidácie na konci ich životnosti nemala ohroziť zdravie používateľov, osoby starajúce sa o nich ani životné prostredie.

         Fyzikálne a mechanické vlastnosti

         Mikrobiologické nebezpečenstvo

      Zábrany do detských postieľok nesmú predstavovať mikrobiologické nebezpečenstvo v dôsledku nedostatočnej hygieny materiálu živočíšneho pôvodu.

         Nebezpečenstvo zachytenia do medzier a otvorov

      Zábrany do detských postieľok nesmú predstavovať riziko zachytenia hlavy a krku dieťaťa v slučkách alebo šnúrach alebo iných prostriedkoch na upevnenie. Švy a ozdobné časti zábran sa nesmú uvoľniť pri vystavení fyzickému zaťaženiu vyplývajúcemu z predvídateľného používania dieťaťom, aby nepredstavovali ďalšie riziko zachytenia končatín, hlavy a prstov ani neumožnili prístup k výplni (pozri nebezpečenstvo zadusenia upchaním dýchacích ciest).

         Nebezpečenstvo zapletenia sa

      Na zábranách do detských postieľok nesmú byť šnúry ani slučky, do ktorých by si dieťa mohlo zapliesť krk. Malo by sa zabrániť slučkám, v ktorých by dieťaťu mohli uviaznuť prsty na rukách alebo na nohách.

         Nebezpečenstvo zadusenia upchaním dýchacích ciest a vnútorného zadusenia

      Zábrany do detských postieľok nesmú mať samostatné alebo malé časti, ktoré z nich dieťa môže vybrať a ktoré sa celou veľkosťou zmestia do úst dieťaťa a dieťa by ich mohlo možno prehltnúť.
      Zábrany do detských postieľok nesmú obsahovať malé časti, ktoré z nej dieťa môže vybrať a ktoré sa mu môžu zachytiť v hltane alebo v zadnej časti ústnej dutiny. Materiál, ktorý tvorí výplň zábran do detskej postieľky, nesmie byť prístupný najmä obhrýzaním, musí vydržať záťaž vyplývajúcu z predpokladaného používania dieťaťom, pričom sa zohľadní možnosť prechodu tkaniva cez švíky a sila švíkov. Materiál, ktorý tvorí výplň zábran, nesmie obsahovať žiadne tvrdé ani ostré kontaminanty, ako kovové častice, klince, ihly a úlomky.

         Nebezpečenstvo vonkajšieho uškrtenia

      Výrobok nesmie obsahovať etikety z umelej hmoty, ktoré by dieťa mohlo vybrať, ani iné nepriepustné obaly zábran do detskej postieľky, ktoré mu môžu zakryť ústa aj nos.
      Obal, v ktorom sú výrobky zabalené, nesmie predstavovať riziko zadusenia v dôsledku upchania vonkajších dýchacích ciest.
      Aby sa zabránilo zaduseniu, výrobok nesmie obsahovať mäkké materiály, ktoré by sa mohli tvarom prispôsobiť tvári dieťaťa alebo vytvoriť záhyby, ktoré by mu mohli upchať dýchacie cesty.

         Nebezpečné hrany

      Zábrany do detských postieľok nesmú mať ostré hrany ani špice. Nesmú obsahovať body ani vyčnievajúce povrchy, ktoré by mohli predstavovať nebezpečenstvo pichnutia.

         Ochranná funkcia

      Zábrany do detských postieľok musia byť navrhnuté tak, aby sa zabránilo prítomnosti takých častí, ktoré by mohli slúžiť ako stúpadlá umožňujúce deťom po výrobku liezť.

         Nebezpečenstvo v dôsledku kombinácie dvoch samostatných častí

      Zábrany do detských postieľok nesmú predstavovať ďalšie nebezpečenstvo zachytenia alebo asfyxie v prípade že sa dieťaťu podarí vložiť si hlavu medzi zábrany v detskej postieľke a bočnú stranu postieľky.

         Osobitné upozornenia týkajúce sa výrobku

      Musia byť poskytnuté primerané informácie o tom, ako správne upevniť zábrany do detských postieľok k postieľke. Na upozornení musí byť uvedené, že zábrany do detských postieľok sa musia správne upevniť tak, aby prostriedok na upevnenie neobsahoval šnúry a slučky, do ktorých by si dieťa mohlo zachytiť hlavu a krk. V upozorneniach sa musí upriamiť pozornosť osôb starajúcich sa o deti na riziká, ktoré predstavujú zábrany do detských postieľok, ktoré nie sú kompatibilné (veľkosťou alebo modelom) s postieľkou, ako aj zábrany, ktoré k postieľke nie sú správne upevnené.

         Hygiena

      Zábrany do detských postieľok musia byť navrhnuté a vyrobené tak, aby sa dali ľahko a dôsledne čistiť, čím sa zabráni riziku infekcie alebo kontaminácie. Výrobok musí spĺňať túto podmienku aj po jeho vyčistení podľa návodu výrobcu a pri kontakte s dieťaťom by nemal by púšťať farbu.

         OSOBITNÉ POŽIADAVKY BEZPEČNOSTI PRE VISIACE DETSKÉ POSTIEĽKY

      RIZIKÁ: Hlavné riziká súvisiace s týmto výrobkom sú zachytenie, zadusenie a zranenie v dôsledku konštrukčných chýb a nestability.

         Požiadavky bezpečnosti

      1.   Všeobecné požiadavky bezpečnosti

      Výrobky nesmú ohroziť bezpečnosť ani zdravie detí a osôb starajúcich sa o deti, ak sa používajú na daný účel alebo predpokladaným spôsobom berúc do úvahy správanie detí.
      Musí sa zohľadniť zručnosť používateľov a osôb, ktoré sa o nich starajú, najmä v prípade výrobkov, ktoré sú z dôvodu svojich funkcií, rozmerov a vlastností určené pre deti vo veku do 12 mesiacov.
      Na označení výrobkov alebo na ich obale a návodoch na používanie, ktoré sú k nim pripojené, sa pozornosť osôb starajúcich sa o deti musí upriamiť na základné nebezpečenstvo a riziká poškodenia súvisiace s používaním týchto výrobkov a na spôsob, ako im zabrániť.
      2.   Osobitné požiadavky bezpečnosti

         Chemické požiadavky

      Visiace detské postieľky musia byť v súlade s právnymi predpismi EÚ.

         Požiarne a tepelné vlastnosti

      Visiace detské postieľky nesmú predstavovať riziko horľavosti v prostredí dieťaťa. Musia byť zložené z materiálov, ktoré spĺňajú aspoň jednu z týchto podmienok:

                  —

                  pri vystavení plameňu alebo iskre sa nesmú vznietiť,

                  —

                  ak sa vznietia, musia horieť pomaly a plameň sa musí šíriť malou rýchlosťou,

                  —

                  ak sa vznietia, musia horieť pomaly a nesmú sa pritom uvoľňovať žeravé úlomky alebo roztápajúce sa kvapky.

            Okrem toho horľavé materiály nesmú počas spaľovania vypúšťať toxické výpary.
      Použitie chemických látok na spomalenie horenia by sa malo obmedziť na minimum. V prípade použitia chemických látok na spomalenie horenia by ich toxicita počas používania a likvidácie na konci ich životnosti nemala ohroziť zdravie používateľov, osoby starajúce sa o nich ani životné prostredie.

         Fyzikálne a mechanické vlastnosti

         Nebezpečenstvo zachytenia do medzier a otvorov

      Visiace detské postieľky musia byť navrhnuté a vyrobené tak, aby sa vo všetkých otvoroch zabránilo zachyteniu hlavy, prstov, končatín, rúk a chodidiel dieťaťa.

         Nebezpečenstvo pohyblivých častí

      Visiace detské postieľky musia byť navrhnuté tak, aby sa zabránilo nárazu dieťaťa v postieľke do jej rámu alebo do iného nábytku v miestnosti v dôsledku pohybu do boku.
      Visiace detské postieľky musia byť navrhnuté tak, aby sa obmedzila rotácia postieľky napr. pri otáčaní.
      Visiace detské postieľky nesmú predstavovať nebezpečenstvo (napr. zachytenia) pre ostatné deti (napr. súrodencov), ktoré sa dostanú do blízkosti postieľky.

         Nebezpečenstvo pádu

      Podstavec a postieľka musia byť dostatočne stabilné, aby sa zabránilo náhodnému prevráteniu visiacej detskej postieľky, čo by mohlo spôsobiť vypadnutie dieťaťa. Detské postieľky by mali zostať stabilné, keď sa dieťa v postieľke pohybuje alebo keď sa postieľka hojdá v rozpätí, ktoré umožňuje závesné zariadenie.
      Prostriedok na upevnenie sa nesmie oddeliť od podpornej lišty alebo podobného zariadenia.
      Závesné zariadenie vrátane jeho častí musí vydržať pohyb dieťaťa počas používania.

         Nebezpečenstvo zapletenia sa

      Na visiacej detskej postieľke nesmú byť šnúry ani popruhy, do ktorých by si dieťa mohlo zapliesť krk. Dieťa vo visiacej detskej postieľke nesmie byť vystavené možnosti zapliesť sa do šnúr a remeňov zo závesného zariadenia a nastavovacieho zariadenia.

         Nebezpečenstvo zadusenia upchaním dýchacích ciest a vnútorného zadusenia

      Visiace detské postieľky nesmú mať samostatné alebo malé časti, ktoré z nej dieťa môže vybrať a ktoré sa celou veľkosťou zmestia do úst dieťaťa a dieťa by ich mohlo prehltnúť.
      Visiace detské postieľky nesmú obsahovať malé časti, ktoré z nej dieťa môže vybrať a ktoré sa mu môžu zachytiť v hltane alebo v zadnej časti ústnej dutiny. Materiál, ktorý tvorí výplň, nesmie byť dostupný a musí vydržať zaťaženie vyplývajúce z predvídateľného používania dieťaťom (vrátane obhrýzania).

         Nebezpečenstvo vonkajšieho uškrtenia

      Výrobok nesmie obsahovať etikety z umelej hmoty, ktoré by dieťa mohlo vybrať, ani iné nepriepustné obaly, ktoré mu môžu zakryť ústa aj nos.
      Obal, v ktorom sú výrobky zabalené, nesmie predstavovať riziko zadusenia v dôsledku upchania vonkajších dýchacích ciest. Aby sa zabránilo riziku zadusenia, výrobok nesmie obsahovať mäkké materiály, ktoré by sa mohli tvarom prispôsobiť tvári dieťaťa alebo vytvoriť záhyby, ktoré by mohli upchať dýchacie cesty.

         Nebezpečné hrany

      Visiace detské postieľky nesmú mať ostré hrany ani špice. Dostupné hrany a rohy musia byť zaoblené a zrezané.
      Výrobok nesmie obsahovať vyčnievajúce časti, na ktorých by dieťa mohlo padnúť alebo sa zraniť.
      Výrobok nesmie obsahovať body ani vyčnievajúce povrchy, ktoré by mohli predstavovať nebezpečenstvo pichnutia.

         Konštrukčná celistvosť

      Deformácia závesného zariadenia a prekĺznutie v nastavovacom zariadení musia byť obmedzené, aby sa zabránilo pádu z postieľky alebo nárazom.
      Švy a ozdobné časti na visiacej detskej postieľke sa nesmú uvoľniť pri vystavení mechanickému zaťaženiu vyplývajúcemu z predvídateľného používania deťmi a nesmú predstavovať riziko zachytenia končatín, hlavy a prstov.
      Pohybom váhy detského tela sa nesmú vytvoriť medzery alebo pozmeniť existujúce medzery, čo by mohlo viesť k zachyteniu prstov, rúk a chodidiel.
      Aby sa zabránilo spadnutiu visiacej detskej postieľky a zlomeniu jej častí (zo stojanov, prostriedku na upevnenie, závesného zariadenia), ktoré môže uspôsobiť fyzické zranenie, musia visiace detské postieľky vydržať mechanickú záťaž, ktorej sú vystavené počas svojej životnosti.

         Osobitné upozornenia týkajúce sa výrobku

      V upozorneniach a návode na používanie sa pozornosť osôb starajúcich sa o deti musí upriamiť na to, že bezpečné zmontovanie a nastavenie postieľky si vyžaduje určité zručnosti. Upozornenia musia obsahovať aj tieto informácie:

                  —

                  dieťa sa môže zraniť, ak je rozpätie hojdania príliš veľké (napr. dieťa sa môže udrieť do rámu postieľky alebo postieľka môže naraziť do iného kusu nábytku),

                  —

                  visiace postieľky môžu predstavovať riziko pre ostatné deti,

                  —

                  ostatné deti môžu predstavovať ďalšie riziko (napr. v snahe nahýnať sa nad postieľkou),

                  —

                  visiace postieľky by sa mali montovať na rovných povrchoch,

                  —

                  používanie visiacich postieľok počas nočného spánku by sa nemalo odporúčať,

                  —

                  visiace postieľky by sa nemali používať vtedy, keď dieťa vie bez pomoci kľačať alebo sedieť. Veková skupina detí (nie mladších ako 12 mesiacov), pre ktorú je tento výrobok vhodný, by mala byť jasne uvedená.

         Hygiena

      Visiace postieľky musia byť navrhnuté a vyrobené tak, aby sa dali ľahko a dôsledne čistiť, čím sa zabráni riziku infekcie alebo kontaminácie.

         OSOBITNÉ POŽIADAVKY BEZPEČNOSTI PRE PRIKRÝVKY DO DETSKÝCH POSTIEĽOK

      RIZIKÁ: Hlavné riziká súvisiace s týmto výrobkom sú zadusenie a prehriatie, ktoré často súvisia so syndrómom náhlej smrti dojčaťa.

         Požiadavky bezpečnosti

      1.   Všeobecné požiadavky bezpečnosti

      Výrobky nesmú ohroziť bezpečnosť ani zdravie detí, ak sa používajú na daný účel alebo predpokladaným spôsobom berúc do úvahy správanie detí.
      Na označení výrobkov alebo na ich obale a návode na používanie, ktoré sú k nim pripojené, sa pozornosť osôb starajúcich sa o deti musí upriamiť na základné nebezpečenstvo a riziká poškodenia súvisiace s používaním týchto výrobkov a na spôsob, ako im zabrániť.
      2.   Osobitné požiadavky bezpečnosti

         Chemické požiadavky

      Detské prikrývky musia byť v súlade s právnymi predpismi EÚ.

         Požiarne a tepelné vlastnosti

      Detské prikrývky nesmú predstavovať riziko horľavosti v prostredí dieťaťa.
      Musia byť zložené z materiálov, ktoré spĺňajú aspoň jednu z týchto podmienok:

                  —

                  pri vystavení plameňu alebo iskre sa nesmú vznietiť,

                  —

                  ak sa vznietia, musia horieť pomaly a plameň sa musí šíriť malou rýchlosťou.

            Okrem toho horľavé materiály nesmú počas spaľovania vypúšťať toxické výpary.
      Použitie chemických látok na spomalenie horenia by sa malo obmedziť na minimum. V prípade použitia chemických látok na spomalenie horenia by ich toxicita počas používania a likvidácie na konci ich životnosti ohroziť zdravie používateľov, osoby starajúce sa o nich ani životné prostredie.

         Nebezpečenstvo prehriatia

      V upozorneniach a návode na používanie sa pozornosť osôb starajúcich sa o deti musí upriamiť na teplotu v miestnosti, v ktorej sa tento výrobok používa, aby sa zabránilo prehriatiu.

         Fyzikálne a mechanické vlastnosti

         Mikrobiologické nebezpečenstvo

      Detské prikrývky nesmú predstavovať mikrobiologické nebezpečenstvo v dôsledku nedostatočnej hygieny, pokiaľ ide o materiál živočíšneho pôvodu.

         Nebezpečenstvo zachytenia do medzier a otvorov

      Švy a ozdobné časti na detských prikrývkach sa nesmú uvoľniť pri vystavení mechanickému zaťaženiu vyplývajúcemu z predvídateľného používania a preto nesmú predstavovať riziko zachytenia (najmä prstov).

         Nebezpečenstvo zapletenia sa

      Prikrývky do detských postieľok nesmú obsahovať šnúry alebo slučky, do ktorých by si dieťa mohlo zachytiť krk.

         Nebezpečenstvo zadusenia upchaním dýchacích ciest a vnútorného zadusenia

      Prikrývky do detských postieľok nesmú mať samostatné alebo malé časti, ktoré z nej dieťa môže vybrať a ktoré sa celou veľkosťou zmestia do úst dieťaťa a dieťa by ich mohlo prehltnúť. Prikrývky do detských postieľok nesmú obsahovať malé časti, ktoré z nich dieťa môže vybrať a ktoré sa mu môžu zachytiť v hltane alebo v zadnej časti ústnej dutiny. Materiál, ktorý tvorí výplň, nesmie byť prístupný a nesmie obsahovať žiadne tvrdé ani ostré kontaminanty, ako kovové častice, klince, ihly a úlomky. Výplň musí tiež vydržať zaťaženie vyplývajúce z predvídateľného používania dieťaťom (vrátane obhrýzania), pričom sa zohľadní možnosť prechodu tkaniva cez švíky a sila švíkov.

         Nebezpečenstvo vonkajšieho uškrtenia

      Prikrývky do detských postieľok nesmú obsahovať etikety z umelej hmoty, ktoré by dieťa mohlo vybrať, ani iné nepriepustné obaly, ktoré mu môžu zakryť ústa aj nos.
      Obal, v ktorom sa výrobok nachádza, nesmie predstavovať riziko zadusenia v dôsledku upchania vonkajších dýchacích ciest.
      Dieťa musí byť schopné dýchať a musí mu byť zabezpečený dostatočný prísun vzduchu aj vtedy, keď má počas spánku prikrývku na tvári.

         Osobitné upozornenia týkajúce sa výrobku

      V upozorneniach a návode na používanie sa pozornosť osôb starajúcich sa o deti musí upriamiť na vážne riziká zadusenia, ak sa prikrývky používajú u detí vo veku do štyroch mesiacov.
      Minimálny odporúčaný vek detí je deväť mesiacov.
      Musia byť poskytnuté informácie o veľkosti detskej postieľky, v ktorej sa prikrývka používa.
      Poskytnuté musia byť aj upozornenia týkajúce sa teploty v miestnosti (pozri nebezpečenstvo prehriatia).

         Hygiena

      Prikrývky do detských postieľok musia byť navrhnuté a vyrobené tak, aby sa dali ľahko a dôsledne čistiť, čím sa zabráni riziku infekcie alebo kontaminácie. Výrobok musí spĺňať túto podmienku aj po jeho vyčistení podľa návodu výrobcu a pri kontakte s dieťaťom by nemal púšťať farbu.

         OSOBITNÉ POŽIADAVKY BEZPEČNOSTI PRE SPACIE VAKY PRE DETI

      RIZIKÁ: Hlavné riziko súvisiace s týmto výrobkom je zadusenie upchaním dýchacích ciest malými časťami a zachytenie vo vnútri vaku

         Požiadavky bezpečnosti

      1.   Všeobecné požiadavky bezpečnosti

      Výrobky nesmú ohroziť bezpečnosť ani zdravie detí a osôb starajúcich sa o deti, ak sa používajú na daný účel alebo predpokladaným spôsobom berúc do úvahy správanie detí.
      Na označení výrobkov alebo na ich obale a pripojených návodoch na používanie, sa pozornosť osôb starajúcich sa o deti musí upriamiť na základné nebezpečenstvo a riziká poškodenia súvisiace s používaním týchto výrobkov a na spôsob, ako im zabrániť.
      2.   Osobitné požiadavky bezpečnosti

         Chemické požiadavky

      Spacie vaky pre deti musia byť v súlade s právnymi predpismi EÚ.

         Požiarne a tepelné vlastnosti

      Spacie vaky pre deti nesmú predstavovať riziko horľavosti v prostredí detí.
      Musia byť zložené z materiálov, ktoré spĺňajú aspoň jednu z týchto podmienok:

                  —

                  pri vystavení plameňu alebo iskre sa nesmú vznietiť,

                  —

                  ak sa vznietia, musia horieť pomaly a plameň sa musí šíriť malou rýchlosťou.

            Okrem toho horľavé materiály nesmú počas spaľovania vypúšťať toxické výpary.
      Použitie chemických látok na spomalenie horenia by sa malo obmedziť na minimum. V prípade použitia chemických látok na spomalenie horenia by ich toxicita počas používania a likvidácie na konci ich životnosti nemala ohroziť zdravie používateľov, osoby starajúce sa o nich ani životné prostredie.

         Nebezpečenstvo prehriatia

      V upozorneniach a návode na používanie sa pozornosť osôb starajúcich sa o deti musí upriamiť na teplotu v miestnosti, v ktorej sa tento výrobok používa, aby sa zabránilo prehriatiu.

         Fyzikálne a mechanické vlastnosti

         Nebezpečenstvo zachytenia do medzier a otvorov

      Švy a ozdobné časti na spacom vaku pre deti sa nesmú uvoľniť pri vystavení mechanickému zaťaženiu vyplývajúcemu z predvídateľného používania a preto nesmú predstavovať riziko zachytenia (najmä prstov). Veľkosť otvorov na krk a ruky by mala takisto zabrániť tomu, aby dieťa skĺzlo dovnútra vaku.

         Konštrukčná celistvosť

      Uzávery musia byť bezpečné, aby sa zabránilo skĺznutiu dieťaťa dovnútra vaku. Švy a uzávery musia zostať stabilné po praní výrobku podľa pokynov výrobcu.

         Nebezpečenstvo zapletenia sa

      Na spacích vakoch pre deti nesmú byť šnúry ani slučky, do ktorých by si dieťa mohlo zapliesť krk.

         Nebezpečenstvo zadusenia upchaním dýchacích ciest a vnútorného zadusenia

      Spacie vaky pre deti nesmú mať samostatné alebo malé časti, ktoré z nich dieťa môže vybrať a ktoré sa celou veľkosťou zmestia do úst dieťaťa a dieťa by ich mohlo prehltnúť. Spacie vaky pre deti nesmú obsahovať malé časti, ktoré z nich dieťa môže vybrať a ktoré sa mu môžu zachytiť v hltane alebo v zadnej časti ústnej dutiny. Materiál, ktorý tvorí výplň, nesmie byť prístupný a musí vydržať zaťaženie vyplývajúce z predvídateľného používania dieťaťom (vrátane obhrýzania), pričom sa zohľadní možnosť prechodu vlákien cez švíky a sila švíkov.

         Nebezpečenstvo vonkajšieho uškrtenia

      Spacie vaky pre deti nesmú obsahovať etikety z umelej hmoty, ktoré by dieťa mohlo vybrať, ani iné nepriepustné obaly alebo tkaniny, ktoré mu môžu zakryť ústa aj nos.
      Obal, v ktorom sa výrobok nachádza, nesmie predstavovať riziko zadusenia v dôsledku upchania vonkajších dýchacích ciest.
      Dieťa musí byť schopné dýchať aj vtedy, keď má počas spánku spací vak na tvári.

         Nebezpečné hrany

      Spacie vaky pre deti nesmú mať ostré hrany ani špice.

         Osobitné upozornenia týkajúce sa výrobku

      V upozorneniach a návode osoba starajúca sa o deti dostane pokyny k správnemu výberu spacieho vaku pre dieťa odporúčaného na základe veku, výšky a hmotnosti dieťaťa.
      Poskytnuté musia byť aj upozornenia týkajúce sa teploty v miestnosti (pozri nebezpečenstvo prehriatia).

         Hygiena

      Spacie vaky pre deti musia byť navrhnuté a vyrobené tak, aby sa dali ľahko a dôsledne čistiť, čím sa zabráni riziku infekcie alebo kontaminácie. Výrobok musí spĺňať túto podmienku aj po jeho vyčistení podľa návodu výrobcu a pri kontakte s dieťaťom by nemal púšťať farbu.